Desoto (bil)

DeSoto (enkelt ganger skrevet De Soto) var et amerikansk bilmerke produsert av Chrysler Corporation i Detroit fra 1928 til 1960.

Historie 
DeSoto ble grunnlagt av Walter P. Chrysler 4. august 1928. Den ble oppkalt etter den spanske oppdageren Hernando de Soto. Chrysler ønsket at merket skulle konkurrere med erkerivalene Oldsmobile, Nash og Pontiac i mellomklassen.

Kort tid etter at DeSoto ble introdusert, kjøpte Chrysler opp Dodge, og hadde nå to mellomklassemerker. Hvis oppkjøpet hadde blitt gjort litt tidligere ville DeSoto aldri ha sett dagens lys. I utgangspunktet var forretningsstrategien med to merker relativt vellykket.

Den siste årsmodellen av DeSoto som solgte anstendig var 1957, på en tid da høye finner og tre baklykter på hver side var DeSotos kjennetegn. Da DeSoto begynte å bruke samme karosseri som Chrysler mistet DeSoto markedsandeler. Det var stor konkurranses på det amerikanske markedet på slutten av 1950-tallet.

Produksjonen av DeSoto opphørte 30. november 1960, kort tid etter at 1961-modellen ble introdusert. Navnet levde imidlertid en tid videre på tunge lastebiler produsert utenfor USA. DeSoto ble sammen med Fargo brukt på lastebiler laget av Askam i Tyrkia frem til 1970. I 1978 solgte Chrysler sin andel i Askam til sine tyrkiske partnere.

DeSoto-modeller 

 DeSoto Series K-SA (1929–1932)
 DeSoto Six (1929–1942)
 Desoto Series SC-SD (1933–1934)
 DeSoto Airflow (1934–1936)
 DeSoto Airstream (1935–1936)
 DeSoto Series S (1936–1942)
 DeSoto Custom (1946–1952)
 DeSoto Deluxe (1946–1952)
 DeSoto Diplomat (1946–1961)
 DeSoto Suburban (1946–1954)
 DeSoto Firedome (1952–1959)
 DeSoto Powermaster (1953–1954)
 DeSoto Fireflite (1955–1960)
 DeSoto Adventurer (1956–1960)
 DeSoto Pacesetter (1956-1961)
 DeSoto Firesweep (1957–1959)

Referanser 

Bilmerker
Bilprodusenter fra USA
Selskaper etablert i 1928